**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՍԵՊՏԵՄԲԵՐԻ 28-Ի N 1210-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Ընթացիկ իրավիճակը և իրավական ակտի ընդունման անհրաժեշտությունը.**

Ներկայումս շարժական գույքի կադաստր վարող մարմնի կողմից՝ հարկման օբյեկտ համարվող փոխադրամիջոցների վերաբերյալ տեղական ինքնակառավարման մարմիններին տրամադրվող տեղեկատվության մեջ բացակայում է սեփականատիրոջ հեռախոսահամարի և սեփականության գրանցման կամ սեփականության դադարեցման հիմք հանդիսացող գործարքի տեսակի վերաբերյալ տեղեկատվությունը, որը հաշվառող մարմնի համար ստեղծում է որոշակի խնդիրներ սեփականատիրոջը պարտավորությունների մասին ծանուցելու և հաշվառելու մասով։

**Առկա խնդիրների առաջարկվող լուծումները և կարգավորման առարկան, ակնկալվող արդյունքը.**

Նախագծի ընդունման արդյունքում շարժական գույքի կադաստր վարող մարմինների կողմից՝ հարկման օբյեկտ համարվող փոխադրամիջոցների վերաբերյալ տեղեկությունները տեղական ինքնակառավարման մարմիններին տրամադրելու կարգի համաձայն համայնքներին ներկայացվող ելակետային տեղեկատվության մեջ կներառվի նաև սեփականատիրոջ հեռախոսահամարի և սեփականության գրանցման կամ սեփականության դադարեցման հիմք հանդիսացող գործարքի վերաբերյալ տեղեկատվությունը, ինչն իր հերթին կբարձրացնի համայքների կողմից հաշվառման ճշտությունը և կբարելավվի քաղաքացիների սպասարկման մակարդակը:

Ֆիզիկական անձի կամ կազմակերպության հեռախոսահամարի տրամադրման պահանջը կրում է ոչ պարտադիր բնույթ և կարող է տրամադրվել միայն անձի հայեցողությամբ, քանի որ ՀՀ կառավարության 2010 թվականի  սեպտեմբերի 9-ի N 1251-Ն որոշմամբ հաստատված տրանսպորտային միջոցների պետական հաշվառման կարգով հեռախոսահամարի ներկայացման պահանջ սահմանված չէ և սուբյեկտի համաձայնությամբ կարող է իրականացվել տվյալների փոխանցումը՝ համաձայն <<Անհատական տվյալների պաշտպանության մասին>> ՀՀ օրենքի։

**Նախագծի մշակման գործընթացում ներգրավված ինստիտուտները և անձինք.**

ՀՀ Տարածքային կառավարման և ենթակառուցվածքների նախարարություն,

Երևանի քաղաքապետարան.

**Լրացուցիչ ֆինանսական միջոցների անհրաժեշտությունը, պետական և տեղական ինքնակառավարման մարմինների բյուջեների եկամուտներում և ծախսերում սպասվելիք փոփոխությունները**.

Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում, պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում:

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին.**

Նախագծի ընդունումն այլ իրավական ակտերում փոփոխություններ կատարելու անհրաժեշտություն չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 6.10, 4-րդ ենթակետ/ ռազմավարական փաստաթղթերի դրույթներից:

Մասնավորապես, հանրային միջոցների օգտագործման հասցեականության բարձրացման և ռեսուրների հավաքագրման արդյունավետության բարձրացման նպատակով կբարելավվեն առկա ընթացակարգերը, կճշտվեն առկա բազաների տվյալները և կբարելավվի քաղաքացիների սպասարկման մակարդակը։